บาทอ่อนค่ารอบ 6 เดือน สารพัดปัจจัยกระหน่ำตลาดหุ้นดิ่ง 25 จุด
ตลาดหุ้นไทยดิ่ง 25 จุด ดัชนีหลุด 1,700 จุด ต่างชาติเทขายหนีตาย เผยสารพัดปัจจัยโหมกระหน่ำ อาทิ ความกังวลสงครามการค้าจีน-สหรัฐฯ ท่ามกลางดอกเบี้ยขาขึ้น กระตุ้นเงินทุนไหลออกจากสินทรัพย์เสี่ยงและตลาดหุ้นเกิดใหม่ในเอเชีย ระทึกต่างชาติจะขายหุ้นไทยทะลุ 2 แสนล้านบาท ขณะที่เงินบาทอ่อนค่ารอบ 6 เดือน,ผู้สื่อข่าวรายงานภาวะการลงทุนในตลาดหลักทรัพย์แห่งประเทศไทย เมื่อวันที่ 18 มิ.ย.ที่ผ่านมาว่า ตลาดหุ้นเอเชียรวมทั้งตลาดหุ้นไทยปรับตัวลงอย่างรุนแรง โดยเฉพาะตลาดหุ้นไทยที่ดัชนีปรับตัวลงตลอดทั้งวัน โดยนักลงทุนต่างชาติเทขายหุ้นไทยออกมาอย่างหนัก ผสมโรงด้วยแรงขายจากนักลงทุนสถาบันในประเทศ กดดัชนีทรุดตัวลงมาปิดตลาดที่ระดับ 1,679.68 จุด ลดลง 25.14 จุด หลุดแนวรับสำคัญที่ระดับ 1,700 จุด ลงมาอย่างง่ายดาย,ขณะที่มีมูลค่าการซื้อขาย 51,882.68 ล้านบาท โดยนักลงทุนต่างชาติขายสุทธิ 2,806.84 ล้านบาท นักลงทุนสถาบันหรือกองทุนในประเทศขายสุทธิ 1,829.39 ล้านบาท ขณะที่ดัชนีหุ้นที่ปรับตัวลง 25 จุด ส่งผลให้มูลค่าหลักทรัพย์ตามราคาตลาด (มาร์เกตแคป) รวม ซึ่งสะท้อนถึงความมั่งคั่งของนักลงทุนในตลาดหุ้นไทยหดหายไปกว่า 260,000 ล้านบาท ภายในวันเดียว,สำหรับปัจจัยที่กดดันหุ้นไทย มาจากแรงขายหุ้นพลังงานและปิโตรเคมี หลังราคาน้ำมันในตลาดโลกดิ่งลงแรง และความกังวลสงครามการค้าจีน-สหรัฐฯ ท่ามกลางกระแสเงินทุนที่ไหลออกจากตลาดหุ้นเอเชียและตลาดเกิดใหม่ รวมทั้งสินทรัพย์เสี่ยง หลังสหรัฐฯปรับขึ้นดอกเบี้ย เป็นต้น, ,นายปริญญ์ พานิชภักดิ์ กรรมการผู้จัดการ บริษัท หลักทรัพย์ ซี แอล เอส เอ (ประเทศไทย) กล่าวว่า คาดว่าต่างชาติจะยังเทขายหุ้นไทยต่อเนื่อง ทะลุถึงหลัก 200,000 ล้านบาท โดยนับตั้งแต่ต้นปี ต่างชาติขายสุทธิหุ้นไทยไปแล้ว 162,813 ล้านบาท เนื่องจากทิศทางดอกเบี้ยอยู่ในช่วงขาขึ้น โดยธนาคารกลางสหรัฐฯ (เฟด) จะขึ้นดอกเบี้ย 4 ครั้งในปีนี้ และความกังวลเรื่องสงครามการค้า ทำให้นักลงทุนทั่วโลกเทขายสินทรัพย์เสี่ยงเพื่อย้ายเงินทุนไปยังสินทรัพย์ที่มีความปลอดภัยมากขึ้น, ,ทั้งนี้ หากเปรียบเทียบกับตลาดหุ้นในภูมิภาคจะพบว่า ตลาดหุ้นไทยได้รับผลกระทบจากกระแสเงินทุนไหลออกน้อยกว่าตลาดหุ้นของประเทศอินโดนีเซีย ฟิลิปปินส์ เวียดนาม ขณะที่เชื่อว่าตัวเลขการขายสุทธิของต่างชาติตั้งแต่ต้นปีที่ 162,813 ล้านบาท ในจำนวนนี้ 10-15% ไม่ใช่นักลงทุนต่างชาติ เพราะปัจจุบันนักลงทุนไทยได้ออกไปเปิดพอร์ตให้ผู้จัดการกองทุนต่างชาติบริหารจัดการให้ จึงประเมินว่าต่างชาติยังถือครองหุ้นไทยอีกจำนวนมาก โดยเฉพาะในหุ้นขนาดใหญ่ จึงยังมีโอกาสที่ต่างชาติจะขายหุ้นออกมาได้อีกมากเช่นกัน,ในปีนี้ยังคงเชื่อมั่นว่าดัชนีหุ้นไทยจะยังขึ้นถึงเป้าหมายที่ 1,900 จุด โดยคาดหวังว่าช่วงปลายปีนี้ รัฐบาลจะสร้างความเชื่อมั่นได้เพิ่มขึ้น ทั้งเรื่องความชัดเจนทางการเมือง การลงทุนโครงสร้างพื้นฐาน การลงทุนในเขตพัฒนาพิเศษภาคตะวันออก (อีอีซี),ขณะที่สำนักข่าวบลูมเบิร์กรายงานว่า นักลงทุนต่างชาติเทขายสุทธิออกจากตลาดหุ้นในตลาดเกิดใหม่ภูมิภาคเอเชียมากที่สุด นับแต่เกิดวิกฤติการเงินโลกในปี 2008 โดยจากการรวบรวมข้อมูลของบลูมเบิร์กพบว่า ปีนี้นักลงทุนต่างชาติขายสุทธิในตลาดหุ้นสำคัญๆ 6 แห่งในเอเชีย ได้แก่ อินเดีย อินโดนีเซีย ฟิลิปปินส์ เกาหลีใต้ ไต้หวัน และไทย รวมแล้ว 19,000 ล้านดอลลาร์สหรัฐฯ,นางสาวรุ่ง สงวนเรือง ฝ่ายส่งเสริมธุรกิจโกลบอลมาร์เก็ตส์ ธนาคารกรุงศรีอยุธยา จำกัด (มหาชน) กล่าวว่า ค่าเงินบาทเปิดตลาดที่ระดับ 32.62 บาทต่อดอลลาร์สหรัฐฯ อ่อนค่าในรอบ 6 เดือน ซึ่งทิศทางค่าเงินบาทในสัปดาห์นี้มีแนวโน้มเคลื่อนไหวในกรอบ 32.55-32.90 ต่อดอลลาร์สหรัฐฯ เทียบกับระดับปิดอ่อนค่าที่ 32.43 ต่อดอลลาร์เมื่อสัปดาห์ที่แล้ว.
ตลาดหุ้นไทยดิ่ง 25 จุด ดัชนีหลุด 1,700 จุด ต่างชาติเทขายหนีตาย เผยสารพัดปัจจัยโหมกระหน่ำ อาทิ ความกังวลสงครามการค้าจีน-สหรัฐฯ ท่ามกลางดอกเบี้ยขาขึ้น กระตุ้นเงินทุนไหลออกจากสินทรัพย์เสี่ยง
ตลาดหุ้นไทย,ค่าเงินบาท,หุ้นตก,นักลงทุนต่างชาติ,ธนาคารกลางสหรัฐฯ